Michalovský bridžový klub

Michalovský bridžový klub je druhý najväčší bridžový klub na Slovensku. Patrí medzi slovenské bridžové kluby s najdlhšou históriou. Organizovaný bridž sa v Michalovciach hrá od roku 1975. V roku 2000 Michalovskí bridžisti založili občianske združenie Bridžový klub - NBH-PALMA - Michalovce.

Michalovský bridžový klub popri pravidelných klubových turnajoch konajúcich sa každý štvrtok o 17:00 na Ekonomickej fakulte, dlhoročne organizuje medzinárodný bridžový turnaj Karpatský pohár a Novoročný turnaj. Hráči klubu sú pravidelnými účastníkmi 1. a 2. slovenskej bridžovej ligy a dosiahli niekoľko výraznejších úspechov aj na zahraničných turnajoch.

Hráči klubu
Klub má 40 registrovaných členov. Členmi klubu je aj niekoľko ukrajinských hráčov, ktorí za klub hrávajú od roku 2012 v družstve Légia Michalovce, kedy prvýkrát nastúpili do 2. slovenskej bridžovej ligy, už pri prvom pokuse postúpili do 1. ligy. V roku 2014 skončili v 1. lige na 2. mieste http://new.bridgekosice.sk/1-liga-2014-jesen/ 1. SBL 2014.
Najúspešnejší hráči
Alojz Zlacký - národný majster, jeden zo zakladajúcich členov klubu, v súčasnosti žije v Bratislave
Branislav Šikra - kandidát majstra, v súčasnosti je členom Košického bridžového klubu
Ljubov Tokárová - kandidátka majstra, v súčasnosti súťažne nehráva

Referencie

Zdroj
Stránka klubu

Kategória:Bridž na Slovensku
Kategória:Šport v Michalovciach